Γαύρος στο φούρνο με πάπρικες
Γαύρος, σαν τηγανητός, αλλά στο φούρνο, πασπαλισμένος με καυτερή και καπνιστή πάπρικα που ξεδιψά με το χυμό λεμονιού.
700 γρ. φρέσκος γαύρος καθαρισμένος και φιλεταρισμένος, 60 ml ελαιόλαδο, 1 κουτ. γλυκού πάπρικα καυτερή, 1 κουτ. γλυκού πάπρικα καπνιστή, 1 κουτ. γλυκού ξερή ρίγανη, 2 σκελίδες σκόρδου, ψιλοκομμένες, αλάτι, φρεσκοτριμμένο πιπέρι, ξύσμα και χυμός από 1 λεμόνι, προζυμένιο ψωμί
Στρώνουμε χαρτί κουζίνας σε μια πιατέλα, απλώνουμε τον γαύρο, τον αλατίζουμε και τον βάζουμε στο ψυγείο για 1 ώρα. Προθερμαίνουμε τον φούρνο στους 220°C στον αέρα. Καλύπτουμε με λαδόκολλα το ταψί του φούρνου και αδειάζουμε τα φιλέτα σε ένα βουναλάκι, στο κέντρο του ταψιού. Τα περιχύνουμε με το ελαιόλαδο, πασπαλίζουμε με τις πάπρικες, τη ρίγανη, το σκόρδο, αλάτι, πιπέρι και ανακατεύουμε πολύ καλά. Απλώνουμε τα φιλέτα σε μονή στρώση, σε όλη την επιφάνεια του ταψιού. Ψήνουμε στον καυτό φούρνο για 4-6 λεπτά, ανάλογα με το μέγεθος. Δεν τα γυρίζουμε. Βγάζουμε το ταψί από τον φούρνο, σκορπίζουμε το ξύσμα, περιχύνουμε με τον χυμό και σερβίρουμε με ζεστό ψωμί.
Γαύρος,Ψάρι